Søndag bliver en ret speciel dag for Randi Kjærsgaard Krøgholt fra Hjørring, for da skal hun indløse sin præmie i den konkurrence, som Club Nord tidligere på året afholdt. Præmien er fem billetter til det nye teaterhus i Hjørring. Teatret indvies søndag med stor festivitas. Randi skal på en eksklusiv rundvisning på teatret, med i præmien er frokost for hele familien i teatercafeen og fribilletter til alle arrangementer på dagen frem til klokken 17. Og for Randi er teatret noget ganske særligt, for hun er nemlig selv ivrig amatørskuespiller og spiller selv revy i Hirtshals. Club Nords konkurrence gik ud på, at man skulle svare rigtigt på, hvad TV2 Nords egen kanal hedder. Og er det gået nogens næse forbi, så hedder den Salto.

Opsummering:
Randi Kjærsgaard Krøgholt fra Hjørring er den heldige vinder af en vaskeægte VIP-oplevelse for hele familien.